Secretarul general al PSD, Mihai Fifor, a fost pe punctul de a schimba taberele în partid, marţi, după ce s-a poziţionat împotriva conducerii din care el însuşi face parte. Într-o postare pe Facebook, Fifor îşi anunţa iniţial propria demisie. Ulterior, a şters fragmentul din postare în care spunea că demisionează, iar într-un final a şters complet postarea. Întrebat de jurnalişti şi vizibil stânjenit, Fifor a declarat că „la CEx discutăm”.

În postarea iniţială a lui Mihai Fifor de pe Facebook, secretarul general PSD spunea explicit că îşi va depune demisia din funcţie şi că susţine o nouă conducere a partidului. Nu a durat mult şi postarea a fost modificată - a fost şters doar fragmentul în care Fifor îşi anunţa demisia. Într-un final, Fifor a şters întreaga postare.

FOTO: Captură Facebook